โซเอ เม

โซเอ อนีนา เคร็สเลอร์ (; เกิด 6 ตุลาคม ค.ศ. 2000) หรือชื่อในวงการ โซเอ เม () เป็นนักร้องและนักแต่งเพลงชาวสวิส เธอเป็นตัวแทนของสวิตเซอร์แลนด์ในการประกวดเพลงยูโรวิชันปี 2025 ด้วยเพลง "วัวยาฌ"

อาชีพ
เคร็สเลอร์เกิดที่เมืองบาเซิลและอาศัยอยู่ที่ประเทศเยอรมนี ก่อนจะย้ายไปอยู่ฟรีบูร์กับครอบครัวในปี 2009 เธอเริ่มประพันธ์เพลงของตนเองตั้งแต่อายุ 10 ขวบ และเป็นที่รู้จักจากสไตล์บทกวีป็อปที่เป็นเอกลักษณ์ ซึ่งผสมผสานระหว่างภาษาเยอรมันและฝรั่งเศส และระหว่างแนวป็อปกับช็องซง

ในปี 2024 เคร็สเลอร์ได้รับรางวัล แอร์เตแอ็สอาร์ทีสราดาร์ และ เอ็สแอร์เอ็ฟ 3 เบ็สท์ทาเลินท์ ซึ่งก่อนหน้านี้ศิลปินอย่างเนโมและมาริอัส แบร์ก็เคยได้รับเช่นกัน ตลอดอาชีพการงานของเธอ เธอได้แสดงในงานที่มีชื่อเสียงมากมาย รวมถึงเทศกาลดนตรีแจ๊สเมืองมองเทรอซ์และเวทีลูเซิร์นไลฟ์ เคร็สเลอร์ยังเป็นศิลปินรับเชิญในคอนเสิร์ตทัวร์กับเรโม ฟอร์เรอร์และจอยา มาร์ลีนอีกด้วย

เมื่อวันที่ 5 มีนาคม ค.ศ. 2025 บรรษัทแพร่ภาพกระจายเสียงสวิส (เอสอาร์จี เอสเอสอาร์) ได้ประกาศว่าเคร็สเลอร์จะเป็นตัวแทนของสวิตเซอร์แลนด์ในการประกวดเพลงยูโรวิชันปี 2025 ที่บาเซิล

 ผลงานเพลง 
 สตูดิโออัลบั้ม 
 ชื่อ รายละเอียด โมโมโกะ วางจำหน่าย: 4 กันยายน ค.ศ. 2020
 ค่ายเพลง: แบล็กเพเพอร์โบต
 รูปแบบ: ดิจิทัลดาว์นโหลด, สตรีมมิง

 แผ่นเสียงอัลบัมสั้น 
 ชื่อ รายละเอียด เลอลูป วางจำหน่าย: 15 มีนาคม ค.ศ. 2024
 ค่ายเพลง: คอปีไรต์คอนโทรล
 รูปแบบ: ดิจิทัลดาว์นโหลด, สตรีมมิง โดเรียนน์กริซ วางจำหน่าย: 17 พฤษภาคม ค.ศ. 2024
 ค่ายเพลง: คอปีไรต์คอนโทรล
 รูปแบบ: ดิจิทัลดาว์นโหลด, สตรีมมิง

 ซิงเกิล 
 ชื่อ ปี ตำแหน่งสูงสุดบนชาร์ต อัลบั้ม SWI AUT NLD "เบียเรนบรูเดอ" 2018 —  —  — โมโมโกะ "เอนด์โลสสตราส"(กับปาโบล) 2019 —  —  —  "อิตซูโกะ" 2020 —  —  —   "ไอเม" —  —  — โมโมโกะ "ฟาเลนเดตานแซร์" —  —  —  "การ์เต็นเฮาส์" —  —  —  "ดาสลีดเดไลช์ตีชไกด์" 2021 —  —  —   "โอเค" 2023 —  —  — เลอลูป "ลีดออนเนเอ็นด์" —  —  —  "ลีซต์เดอินแตร์ดิตส์" 2024 —  —  —  "โอเวอร์โดซ" —  —  —   "วัวยาฌ" 2025 7  37  6 ลูปการู "มีลียงเดอมัว" —  —  —  "ดูร์ชดีนาคท์" —  —  —  "แคลร์เดอลูเนอ" —  —  —  "—" หมายถึงการบันทึกที่ไม่ติดอันดับหรือไม่ได้รับการเผยแพร่ในพื้นที่นั้น

 อ้างอิง 

หมวดหมู่:ศิลปินชาวสวิตเซอร์แลนด์
หมวดหมู่:บุคคลที่เกิดในปี พ.ศ. 2543
หมวดหมู่:บุคคลที่ยังมีชีวิตอยู่
หมวดหมู่:ผู้เข้าประกวดการประกวดเพลงยูโรวิชันปี 2025